Sovesh/autoresearch-or huggingface dataset:
ଇନଫାଣ୍ଟାଇଲ ହେମାଞ୍ଜିଓମା (ଇଂରାଜୀ ଭାଷାରେ Infantile hemangiomas/ IH) ଏକ ପ୍ରକାର ମୃଦୁ ରକ୍ତନଳୀ ଅର୍ବୁଦ (vascular tumor) ଯାହା ଶିଶୁମାନଙ୍କ ଦେହରେ ହୁଏ । ଚର୍ମରେ ଉତ୍‌ଥିତ ଲାଲ ବା ନୀଳ ଦାଗ (lesion) ଦେଖାଯାଏ । ଜୀବନର ପ୍ରଥମ ୪ ମାସରେ ଏହା ସୃଷ୍ଟି ହୋଇ ୫ ମାସ ପର୍ଯ୍ୟନ୍ତ ରହିବା ପରେ ପରବର୍ତ୍ତୀ କିଛି ବର୍ଷ ମଧ୍ୟରେ ସଙ୍କୁଚିତ ହୋଇଯାଏ । ଚମରେ କିଛିଟା ଦାଗ ରହିଯାଏ । ରୋଗ ସାଂଘାତିକ ହୋଇଗଲେ ଯନ୍ତ୍ରଣା, ରକ୍ତସ୍ରାବ, ଘାଆ (ulcer), ହୃଦ୍‌ପାତ, ଅସୁନ୍ଦର (disfigurement) ଇତ୍ୟଦି ଅବସ୍ଥା ସୃଷ୍ଟି ହୋଇପାରେ । 

ଏହି ରୋଗର କାରଣ ଅଦ୍ୟାବଧି ଅଜ୍ଞାତ ଅଛି । ପ୍ରାୟ୧୦% ରୋଗୀଙ୍କର ପରିବାରରେ ଏହା ଚାଲୁରହେ । ଏହା ସ‌ହିତ ଅଳ୍ପ କେତେକ ଅନ୍ୟ ରୋଗ (PHACE syndrome) ମଧ୍ୟ ଦେଖାଯାଏ । ଲକ୍ଷଣ ଓ ଆକୃତି ଦେଖି ରୋଗ ନିର୍ଣ୍ଣୟ କରାଯାଇପାରେ । ମେଡିକାଲ ଇମେଜିଙ୍ଗ (medical imaging) ସାହାଯ୍ୟରେ ରୋଗ ନିର୍ଣ୍ଣୟ କରାଯାଇପାରେ ।

ପର୍ଯ୍ୟବେକ୍ଷଣ ବ୍ୟତୀତ ଅଧିକାଂଶ କ୍ଷେତ୍ରରେ ଅନ୍ୟ କିଛି କରାଯାଏନାହିଁ ।  ସମସ୍ୟା ଥିବା କ୍ଷେତ୍ରରେ ପ୍ରୋପ୍ରାନୋଲୋଲ୍, କର୍ଟିକୋସ୍ଟିରଏଡ (steroids) ଦିଆଯାଇପାରେ । ବେଳେ ବେଳେ ଅପରେଶନ ବା ଲେଜର (laser treatment) ଚିକିତ୍ସା କରାଯାଇପାରେ ।
 

ଶିଶୁମାନଙ୍କ ଦେହରେ ହେଉଥିବା ମୃଦୁ ଅର୍ବୁଦ (benign tumor) ମଧ୍ୟରୁ ଏହା ସର୍ବାଧିକ ଦେଖାଯାଏ ଓ ପ୍ରାୟ ୫% ଥାଏ । ସାଧାରଣତଃ ମହିଳା, ଶ୍ୱେତ ଲୋକ (white people),  preemies, ସ୍ୱଳ୍ପ ଜନ୍ମ ଓଜନର (low birth weight ଶିଶୁଙ୍କ ଦେହରେ ଏହା ଦେଖାଯାଏ । ଗ୍ରୀକ୍ ଭାଷାର ହେମା (αίμα) ଶବ୍ଦର ଅର୍ଥ ରକ୍ତ, ଆଞ୍ଜିଓ (αγγείο) ଶବ୍ଦର ଅର୍ଥ ରକ୍ତନଳୀ ଓ ଓମା (-ωμα) ଶବ୍ଦର ଅର୍ଥ ଅର୍ବୁଦମାନଙ୍କୁ ନେଇ ହେମାଞ୍ଜିଓମା ଶବ୍ଦଟି ଗଠିତ ହୋଇଛି ।

ଆଧାର

ବାହ୍ୟ ଲିଙ୍କ 

ଚିକିତ୍ସା ବିଜ୍ଞାନ
ପ୍ରାଥମିକ ହୃତ୍‌ପିଣ୍ଡ ଅର୍ବୁଦ କୁହାଯାଏ ଯେତେବେଳେ ହୃତ୍‌ପିଣ୍ଡ ଭିତରେ କୌଣସି ଅସ୍ୱାଭାବିକ ବୃଦ୍ଧି ହୁଏ । ଏହି ବୃଦ୍ଧି କୋମଳ ବା  କର୍କଟ ରୋଗ ହୋଇପାରେ |  କପାଟିକା ହୃଦ୍‌ରୋଗ, ପେରିକାର୍ଡ଼ିଆଲ ଇଫ୍ୟୁଜନ, ଅନିୟମିତ ହୃତ୍ ସ୍ପନ୍ଦନ ଏବଂ ହୃଦ୍‌ପାତ  ଇତ୍ୟାଦି ଲକ୍ଷଣଗୁଡ଼ିକ ଏଥିରେ ଦେଖାଯାଇପାରେ | 

ଏହି ରୋଗକୁ ପ୍ରାଥମିକ ବା ସେକେଣ୍ଡାରୀ ଭାବରେ ଦୁଇ ଭାଗରେ ବିଭକ୍ତ କରାଯାଏ ।  ପ୍ରାଥମିକ ଅର୍ବୁଦରେ ମିକ୍ସୋମା, ଲାଇପୋମା, ପାପିଲାରି ଫାଇବ୍ରୋଏଲାଷ୍ଟୋମା, ରାବ୍ଡୋମାୟୋମା, ଫାଇବ୍ରୋମା ଓ ଆଞ୍ଜିଓସାର୍କୋମା ରୋଗ ଅନ୍ତର୍ଭୁକ୍ତ କରାଯାଏ ।  ପ୍ରାଥମିକ ଅର୍ବୁଦର ପ୍ରାୟ ୯୦% କର୍କଟ ରୋଗ ନୁହେଁ।  ମେଲାନୋମା, ଲିମ୍ଫୋମା, ଫୁସଫୁସ, ସ୍ତନ କିମ୍ବା ଗ୍ରାସନଳୀ କର୍କଟରୁ ହୃତ୍‌ପିଣ୍ଡକୁ ବିସ୍ତାର ହୋଇପାରେ।  ମେଡିକାଲ ଇମେଜିଙ୍ଗ ସାହାଯ୍ୟରେ ରୋଗ ନିର୍ଣ୍ଣୟ କରାଯାଏ | 

ଅର୍ବୁଦର ପ୍ରକାର ଉପରେ ଚିକିତ୍ସା ନିର୍ଭର କରେ |  ମିକ୍ସୋମା, ଆଞ୍ଜିଓସାର୍କୋମା ଏବଂ କିଛି ପାପିଲାରୀ ଫାଇବ୍ରୋବ୍ଲାଷ୍ଟୋମା ରୋଗ ଅସ୍ତ୍ରୋପଚାର କରି ଅପସାରଣ କରାଯାଇପାରେ।  ଲାଇପୋମା ଏବଂ ରାବଡୋମାୟୋମା ରୋଗରେ କ୍ୱଚିତ୍ ହସ୍ତକ୍ଷେପ ଆବଶ୍ୟକ ହୁଏ |  କର୍କଟଗୁଡ଼ିକରେ କେମୋଥେରାପି ବା ବିକିରଣ ଥେରାପି ଆବଶ୍ୟକ ହୁଏ ।

ହୃତ୍‌ପିଣ୍ଡର ପ୍ରାଥମିକ ଅର୍ବୁଦଗୁଡ଼ିକ ବିରଳ ଥାଏ ଓ  0.୩ %ରୁ କମ୍ ଲୋକଙ୍କଠାରେ ଦେଖାଯାଏ, ସେକେଣ୍ଡାରୀ ଅର୍ବୁଦ ଅପେକ୍ଷାକୃତ ସାଧାରଣ ଅଟେ।  ସେକେଣ୍ଡାରୀ ଅର୍ବୁଦର ଫଳାଫଳ ସାଧାରଣତଃ ଖରାପ ହୁଏ |  ହୃତ୍‌ପିଣ୍ଡ ଅର୍ବୁଦ ଅତିକମରେ ସନ ୧୮୩୫ରେ ଆଲବର୍ସ ବର୍ଣ୍ଣନା କରିବା ପରଠାରୁ ବର୍ଣ୍ଣନା କରାଯାଇଛି |

ଆଧାର 

ଚିକିତ୍ସା ବିଜ୍ଞାନ
Translated from MDWiki
ପିଟିରିଆସିସ ଭର୍ସିକଲର, ଅନ୍ୟ ନାମ ଟିନିଆ ଭର୍ସିକୋଲର, ଏକ ପ୍ରକାର କବକ ସଂକ୍ରମଣ ଯାହାକୁ ଇଷ୍ଟ ବା ଖମୀର ମଧ୍ୟ କୁହାଯାଏ, ଯେଉଁଥିରେ ଚର୍ମରେ ନାଲି-ବାଦାମୀ, ଗାଢ଼ କିମ୍ବା ଫିକା କାତି ଭଳି ଦାଗ ହୁଏ । ଏହା ସାଧାରଣତ ଉପର ବାହୁ, ଗୋଡ଼, ଛାତି, ପିଠି ଏବଂ ବେକକୁ ପ୍ରଭାବିତ କରିଥାଏ ।  ଚିହ୍ନଗୁଡିକ ଅଲଗା ହୋଇପାରେ କିମ୍ବା ମିଶ୍ରିତ ହୋଇପାରେ ଏବଂ ଗଲୁ କରିପାରେ । 

ଏହା ଇଷ୍ଟ ମାଲାସେଜିଆ ନାମକ ଖମୀରଦ୍ୱାରା ଘଟିଥାଏ, ଯାହାର ପୂର୍ବ ନାମ ପିଟିରୋସ୍ପୋରମ୍ ଥିଲା । ଏହି ଖମୀର ସାଧାରଣତ ମାନବ ଚର୍ମରେ ଦେଖାଯାଏ ଏବଂ ଉଷ୍ମ ଏବଂ ଆର୍ଦ୍ର ପରିବେଶରେ ଅସୁବିଧାଜନକ ହୋଇଯାଏ |  ଗର୍ଭଧାରଣ ଏବଂ ଇମ୍ମ୍ୟୁନିଟି ଅଭାବ ଥିଲେ ଏହି ରୋଗ ସଙ୍କଟ ରହେ ।  ଏହି ରୋଗ ମଣିଷଠାରୁ ମଣିଷକୁ ବ୍ୟାପି ନ ଥାଏ ।

ଏହାକୁ ଦେଖି ସାଧାରଣତଃ ରୋଗ ନିର୍ଣ୍ଣୟ କରାଯାଏ ।  ଉଡ୍ସ ଲ୍ୟାମ୍ପ ଆଗରେ ରଖିଲେ ଫ୍ଲୋରିସ ହଳଦିଆ ଦେଖାଯାଏ । ସିଧାସଳଖ ଅଣୁବୀକ୍ଷଣ ଯନ୍ତ୍ରରେ ଦେଖିଲେ ସ୍ପୋରଗୁଡ଼ିକ ସର୍ଟ ଫିଲାମେଣ୍ଟ ଗୁଡ଼ିକ "ସ୍ପାଗେଟି ଏବଂ ମାଂସବଲ୍" ଭଳି ଦେଖାଯାଇପାରେ । ଭିଟିଲିଗୋ ଏବଂ କ୍ଲୋଆଜ୍ମା ଭଳି ଦେଖାଗଲେ ମଧ୍ୟ ଏଗୁଡ଼ିକରେ ପିଟିରିଆସିସ ଭର୍ସିକଲର ଭଳି କାତି ନଥାଏ ।  ଚିକିତ୍ସା ବିକଳ୍ପଗୁଡ଼ିକରେ ସେଲେନିୟମ୍ ସଲଫାଇଡ୍ ସାମ୍ପୋ, ଏବଂ ଆଣ୍ଟିକବକ ଥିବା ଅନ୍ୟାନ୍ୟ କ୍ରିମ୍ ଯେପରିକି କ୍ଲୋଟ୍ରିମାଜୋଲ୍ ୧% କିମ୍ବା କେଟୋକୋନାଜୋଲ୍ ୨% ଦିଆଯାଇପାରେ ।  ଏହା ପ୍ରଭାବଶାଳୀ  ନ ହେଲେ  ପାଟିରେ ଆଣ୍ଟିଫଙ୍ଗାଲ୍ ଔଷଧ ବ୍ୟବହାର କରାଯାଇପାରେ ।  ଏହି ରୋଗ ଗୁରୁତର ନଥିଲେ ମଧ୍ୟ ଏହାର ପୁନରାବୃତ୍ତି ହୋଇପାରେ। 

ପିଟିରିଆସିସ ଭର୍ସିକଲର ଏକ ସାଧାରଣ ରୋଗ ଅଟେ ।  ଟ୍ରପିକାଲ୍ ଦେଶଗୁଡିକରେ  ଏହାର ହାର ୫୦% ହୋଇପାରେ । ଗ୍ରୀଷ୍ମ ସମୟରେ ଏହା ଅଧିକ ଦେଖାଯାଏ |  ପୁରୁଷ ଏବଂ ସ୍ତ୍ରୀ ସମାନ ଭାବରେ ପ୍ରଭାବିତ ହୁଅନ୍ତି ।   ପ୍ରଥମେ ୧୮୪୬ ମସିହାରେ ଏହି ରୋଗ ପ୍ରଥମେ ଚିହ୍ନଟ ହୋଇଥିଲା । ଭର୍ସିକୋଲର୍ ଲାଟିନ୍ ଭାଷାରୁ ଆସିଛି,   ଅର୍ଥ “ଟର୍ନ୍” (ବଦଳିବା) ଏବଂ “ରଙ୍ଗ” ।

ଆଧାର 

ଚିକିତ୍ସା ବିଜ୍ଞାନ
Translated from MDWiki
ବେଞ୍ଜାଇଲପେନିସିଲିନ (ଇଂରାଜୀ ଭାଷାରେ Benzylpenicillin ଅନ୍ୟ ନାମ ପେନିସିଲିନ ଜି/penicillin G) ଏକ ଆଣ୍ଟିବାୟୋଟିକ (antibiotic) ଯାହା ଅନେକ ଜୀବାଣୁ ସଂକ୍ରମଣର (bacterial infections) ଚିକିତ୍ସାରେ ବ୍ୟବ‌ହାର କରାଯାଏ । ଏହି ସଂକ୍ରମଣ ଗୁଡ଼ିକର ନାମ ନିମୋନିଆ, ସ୍ଟ୍ରେପ ଥ୍ରୋଟ (strep throat), ସିଫିଲିସ୍, ନେକ୍ରୋଟାଇଜିଙ୍ଗ ଏଣ୍ଟେରୋକୋଲାଇଟିସ (necrotizing enterocolitis), କଣ୍ଠଅଳତି, ଗ୍ୟାସ ଗାନ୍ଗ୍ରିନ (gas gangrene), ଲେପ୍ଟୋସ୍ପାଇରୋସିସ (leptospirosis), ସେଲ୍ୟୁଲାଇଟିସ (cellulitis), ଓ ଟେଟାନସ (tetanus) ନିମୋକୋକାଲ ମେନିଞ୍ଜାଇଟିସ (pneumococcal meningitis) ରୋଗ ନିମନ୍ତେ ଏହା ପ୍ରଧାନ ଔଷଧ । ଏହି ଔଷଧ ଶିରାଭ୍ୟନ୍ତର (injection into a vein) ବା ମାଂସପେଶୀରେ (muscle) ଇଞ୍ଜେକସନ ଆକାରରେ ଦିଆଯାଏ । ଏହି ଔଷଧ ଦୁଇ ଆକାରରେ ମିଳେ ଯଥା:- ବେଞ୍ଜାଥିନ ବେଞ୍ଜାଇଲପେନିସିଲିନ (benzathine benzylpenicillin) ଓ ପ୍ରୋକେନ ବେଞ୍ଜାଇଲପେନିସିଲିନ (procaine benzylpenicillin) ଯାହା ମାଂସପେଶୀରେ ଦିଆଯାଏ । 

ଏହାର ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ବାତ (seizures), ଓ ଆନାଫାଇଲାକ୍‌ସିସ ଭଳି ଆଲର୍ଜି ପ୍ରତିକ୍ରିୟା (allergic reaction) ଦେଖାଯାଏ । ଏହି ଔଷଧ ଦେଇ ସିଫିଲିସ ରୋଗର ଚିକିତ୍ସା କଲାବେଳେ ଏକ ପ୍ରତିକ୍ରିୟା ଦେଖାଯାଇ ପାରେ ଯାହାର ନାମ ଜାରିସ-ହେର୍କ୍ସ‌ହାଇମର (Jarisch-Herxheimer) । ପେନିସିଲିନ ଆଲର୍ଜି (penicillin allergy) ଥିବା ରୋଗୀଙ୍କୁ ଏହା ଦିଆଯାଏ ନାହିଁ । ଗର୍ଭାବସ୍ଥାରେ ଏହା ସାଧାରଣତଃ ନିରାପଦ ଥାଏ । ଏହା ପେନିସିଲିନ (penicillin) ଓ ବିଟା ଲାକ୍ଟମ (beta lactam) ଶ୍ରେଣୀର ଏକ ଔଷଧ ।

ସନ ୧୯୨୯ରେ ବେଞ୍ଜାଇଲପେନିସିଲିନ ଆବିଷ୍କୃତ ହେବା ପରେ ସନ ୧୯୪୨ରୁ ଡାକ୍ତରୀ ବ୍ୟବ‌ହାରରେ ଲାଗିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହାର ହୋଲସେଲ ମୂଲ୍ୟ ଦିନ‌କୁ ପ୍ରାୟ ୦.୨୪ରୁ ୨.୭୨ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ଷର ମୂଲ୍ୟ ପ୍ରାୟ ୧୦୦ରୁ ୨୦୦ ଡଲାର ।

ଆଧାର 

ଔଷଧ
ଅଭିନ୍ନ ରାଉତରାୟ ଜଣେ ଭାରତୀୟ ଓଡ଼ିଆ-ଭାଷୀ ଅଭିନେତା ଓ ନାଟ୍ୟ ନିର୍ଦ୍ଦେଶକ । ତାଙ୍କର କେତେକ ଉଲ୍ଲେଖନୀୟ ନାଟକ ଭିତରେ ତାଙ୍କ ଅଭିନୀତ ନାଟକ "ସେମାନେ ବି ମୋର" ଏବଂ ତାଙ୍କ ନିର୍ଦ୍ଦେଶିତ ନାଟକ "ଧୂସର ପୃଥିବୀ" ଅନ୍ୟତମ ।

ଜୀବନୀ

ପ୍ରାରମ୍ଭିକ ଜୀବନ 
ସେ ୧୯୬୦ ମସିହା ଜୁନ ୧୮ ତାରିଖରେ ଓଡ଼ିଶାର ଯାଜପୁର ଜିଲ୍ଲାସ୍ଥିତ ବାଲିଚନ୍ଦ୍ରପୁର ବ୍ଳକ ଅନ୍ତର୍ଗତ ତିଗିରିଆ ଗାଁରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଦାମୋଦର ରାଉତରାୟ ଓ ମାତାଙ୍କ ନାମ ରେବତୀ ରାଉତରାୟ ।

ନାଟ୍ୟ ଅଭିନୟ ଓ ନିର୍ଦ୍ଦେଶନା 
ସେ ସ୍କୁଲରେ ପାଠପଢ଼ା ସମୟରେ ଓଡ଼ିଆ ନାଟକରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କର ପ୍ରଥମ ନାଟକ ଥିଲା ଉତ୍ତର ପୁରୁଷ ନାଟ୍ୟସଂସ୍ଥାର ନାଟକ "ସେମାନେ ବି ମୋର" । ତାହାପରେ ସେ ଉତ୍ତର ପୁରୁଷ ନାଟ୍ୟସଂସ୍ଥା ସହିତ ମିଶି ଅନ୍ୟାନ୍ୟ ନାଟକରେ ଅଭିନୟ କରିଥିଲେ । ରାମଚନ୍ଦ୍ର ବେହେରାଙ୍କ ରଚିତ ନାଟକ "ଧୂସର ପୃଥିବୀ"ରେ ସେ ପ୍ରଥମ କରି ନିର୍ଦ୍ଦେଶନା ଦେଇଥିଲେ ।

ନିର୍ଦ୍ଦେଶିତ ନାଟକ  
 ଧୂସର ପୃଥିବୀ
 ନିର୍ବାସିତ ନାନାବାୟା
 ଅସ୍ଥାୟୀ ଠିକଣା
 ସର୍କିଟ ହାଉସର ଦେଶ
 ସେମାନେ ଆମ ପ୍ରତିନିଧୀ
 ମୁକ୍ତି ଲାଭ
 ସୀତା
 ଧଡି ରାମାୟଣ
 ଆଧେ ଅଧୁରେ

ଆଧାର 
 

୧୯୬୦ ଜନ୍ମ
ଜୀବିତ ବ୍ୟକ୍ତି
ଯାଜପୁର ଜିଲ୍ଲାର ଲୋକ
ବୃତ୍ତି ଅନୁସାରେ ଓଡ଼ିଆ ଲୋକ
ଓଡ଼ିଆ ନାଟ୍ୟକାର
ନାଟ୍ୟକାର
ସୁରେଶ କୁମାର ରାଉତରାୟ (ଜନ୍ମ: ୧୧ ସେପ୍ଟେମ୍ବର ୧୯୪୫) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରାଜନୀତିରେ ସୁର ରାଉତରାୟ ନାମରେ ଜଣାଶୁଣା ।
୨୦୧୯ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ ଜଟଣୀ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇ ୧୬ଶ ଓଡ଼ିଶା ବିଧାନ ସଭାର ସଭ୍ୟ ଭାବେ ଦାୟିତ୍ୱ ନିର୍ବାହ କରୁଅଛନ୍ତି ।
ପୂର୍ବରୁ ସେ ୧୯୭୭, ୧୯୮୦, ୧୯୮୫, ୧୯୯୫ ଓ ୨୦୦୦ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଜଟଣୀ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୭ମ, ୮ମ, ୯ମ, ୧୧ଶ ଓ  ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

ଜନ୍ମ, ପରିବାର ଓ ଶିକ୍ଷା 
ସୁରେଶ କୁମାର ରାଉତରାୟ ୧୯୪୫ ମସିହାର ସେପ୍ଟେମ୍ବର ମାସ ୧୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଶଶୀକୃଷ୍ଣ ରାଉତରାୟ ଏବଂ ପତ୍ନୀଙ୍କ ନାମ ମାଳତୀ ରାଉତରାୟ । ସୁରେଶଙ୍କ ଶିକ୍ଷାଗତ ଯୋଗ୍ୟତା କଳାରେ ଇଣ୍ଟରମିଡିଏଟ୍ । ତାଙ୍କ ଜ୍ୱାଇଁ ପ୍ରସାଦ କୁମାର ହରିଚନ୍ଦନ ଜଣେ ଓଡ଼ିଆ ରାଜନୀତିଜ୍ଞ, ଯିଏକି ଓଡ଼ିଶା ପ୍ରଦେଶ କଂଗ୍ରେସର ସଭାପତି ଭାବରେ କାର୍ଯ୍ୟ କରିଛନ୍ତି ।

ରାଜନୈତିକ ଜୀବନ 
ସୁରେଶ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି ।

ବିଧାନ ସଭା ସଭ୍ୟ ବିବରଣୀ

ଆଧାର 

୧୯୪୫ ଜନ୍ମ
ଜୀବିତ ବ୍ୟକ୍ତି
ଓଡ଼ିଆ ଲୋକ
ଖୋର୍ଦ୍ଧା ଜିଲ୍ଲାର ଲୋକ
୭ମ ଓଡ଼ିଶା ବିଧାନ ସଭାର ସଭ୍ୟ
୮ମ ଓଡ଼ିଶା ବିଧାନ ସଭାର ସଭ୍ୟ
୯ମ ଓଡ଼ିଶା ବିଧାନ ସଭାର ସଭ୍ୟ
୧୧ଶ ଓଡ଼ିଶା ବିଧାନ ସଭାର ସଭ୍ୟ
୧୨ଶ ଓଡ଼ିଶା ବିଧାନ ସଭାର ସଭ୍ୟ
୧୬ଶ ଓଡ଼ିଶା ବିଧାନ ସଭାର ସଭ୍ୟ
୧୪୧ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |

ଘଟଣା

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଅଜ୍ଞାତ ତିଥି ଘଟଣା

ଜନ୍ମ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ମୃତ୍ୟୁ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଆଧାର 

୧୪୧
ସାଇପ୍ରିୟା ଦେବା ଜଣେ ଭାରତୀୟ ଅଭିନେତ୍ରୀ ଯିଏକି ମୁଖ୍ୟତଃ ତାମିଲ କଥାଚିତ୍ର ଜଗତରେ ଅଭିନୟ କରନ୍ତି ।

ପେଷା 
ଦେବାଙ୍କ ପରିବାର ପ୍ରାୟ ଏକ ଶତାବ୍ଦୀ ଧରି ଚଳଚ୍ଚିତ୍ର ଜଗତରେ ବିଭିନ୍ନ ବ୍ୟବସାୟରେ ସକ୍ରିୟ ଅଛନ୍ତି । ସେ ପି. ବାସୁଙ୍କ ନିର୍ଦ୍ଦେଶିତ କଥାଚିତ୍ର ଶିବଲିଙ୍ଗ ଜରିଆରେ ୨୦୧୭ ମସିହାରେ ତାମିଲ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ୨୦୧୮ ମସିହାରେ ତାଙ୍କ ଅଭିନୀତ ପ୍ରଥମ ମାଲାୟଲମ କଥାଚିତ୍ର ଏନ୍ତେ ଉମାନ୍ତେ ପେରୁ ମୁକ୍ତିଲାଭ କରିଥିଲା ।

ଅଭିନୀତ କଥାଚିତ୍ର

ଆଧାର 

ମାଲାୟଲମ କଥାଚିତ୍ର ଅଭିନେତ୍ରୀ
ଜୀବିତ ବ୍ୟକ୍ତି
୧୯୯୪ ଜନ୍ମ
ତାମିଲ କଥାଚିତ୍ର ଅଭିନେତ୍ରୀ
ପୋଡୋଫାଇଲମ ରେଜିନ (ଇଂରାଜୀ ଭାଷାରେ Podophyllum resin, ଅନ୍ୟ ନାମ ପୋଡୋଫାଇଲମ/podophyllum ବା ପୋଡୋଫାଇଲିନ/podophyllin) ଏକ ରେଜିନ (resin) ଯାହା ଆମେରିକାନ ମଣ୍ଡ୍ରେକ (American mandrake) ଗଛର ଚେରରୁ (roots) ତିଆରି କାରାଯାଏ । ଏଚଆଇଭି/ଏଡସ ରୋଗୀଙ୍କ ଭାତୁଡ଼ି, ଯୌନାଙ୍ଗ ଭାତୁଡ଼ି (genital warts) ଓ ପାଦ ଭାତୁଡ଼ି (plantar warts) ଚିକିତ୍ସାରେ ବ୍ୟବ‌ହାର କରାଯାଏ ।  ଏଚପିଭି ସଂକ୍ରମଣରେ (HPV infection) ବାହ୍ୟ ଭାତୁଡ଼ି ନଥିଲେ ଏହା ଦିଆଯାଏ ନାହିଁ ।  ଏହା ଚର୍ମରେ ସ୍ୱାସ୍ଥ୍ୟକର୍ମୀଙ୍କଦ୍ୱାରା ଲଗାଯାଏ ।

ପୋଡୋଫାଇଲମ ରେଜିନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଲାଲ ରଙ୍ଗ ଦେଖାଯାଏ, ଗଲୁ ହୁଏ ଓ ବ୍ୟବ‌ହାର କରୁଥିବା ସ୍ଥାନରେ ଯନ୍ତ୍ରଣା ହୁଏ । ପ୍ରତିକ୍ରିୟା ସାଂଘାତିକ ହେଲେ ବାନ୍ତି, ପେଟ ଯନ୍ତ୍ରଣା,  ଦ୍ୱନ୍ଦ୍ୱ, ଅସ୍ଥିମଜ୍ଜା ଦମନ (bone marrow suppression)  ଓ ତରଳ ଝାଡ଼ା ହୋଇପାରେ । ଗୋଟିଏ ଥରରେ ଏକ ଛୋଟ ସ୍ଥାନ ବ୍ୟତୀତ ଅନ୍ୟ ସ୍ଥାନରେ ଲଗେଇବା ଉଚିତ ନୁହେଁ । Use during ଗର୍ଭାବସ୍ଥାରେ ଏହା ବ୍ୟଭାର କଲେ ଶିଶୁର ହାନୀ ହୁଏ । ଏହ ପୋଡୋଫାଇଲୋଟକ୍‌ସିନ (podophyllotoxin) ମାଧ୍ୟମରେ ଏହା କୋଷ ବିଭାଜନ (cell division) ବନ୍ଦ କରି କାର୍ଯ୍ୟକ୍ଷମ ହୁଏ ।

ସନ ୧୮୨୦ରୁ ଭାତୁଡ଼ି ଚିକିତ୍ସା ପୋଡୋଫାଇଲମ ରେଜିନ ସାହାଯ୍ୟରେ ଭାତୁଡ଼ି (warts) ଚିକିତ୍ସା କରାଯାଉଛି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଯୁକ୍ତରାଷ୍ଟ୍ର ଆମେରିକାରେ ଏକ କୋର୍ଷ ଚିକିତ୍ସାର ଖର୍ଚ୍ଚ ପ୍ରାୟ ୫୦ରୁ ୧୦୦ ଆମେରିକୀୟ ଡଲାର । ଏହାର ଅନ୍ୟ ଏକ କମ୍ ପ୍ରତିକ୍ରିୟା ହେଉଥିବା ଫର୍ମୁଲା ପୋଡୋଫାଇଲୋଟକ୍‌ସିନ (podophyllotoxin ) ମଧ୍ୟ ମିଳୁଛି ।

ଆଧାର 

ଔଷଧ
ଶଙ୍କର ତ୍ରିମ୍ବକ୍ ଧର୍ମାଧିକାରୀ (୧୮ ଜୁନ୍ ୧୮୯୯ – ୧ ଡିସେମ୍ବର ୧୯୮୫) ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ ଏବଂ ଭାରତରେ ସାମାଜିକ ସଂସ୍କାର ଆନ୍ଦୋଳନର ପ୍ରମୁଖ ଥିଲେ । ସେ ମୁଖ୍ୟତଃ ଦାଦା ଧର୍ମାଧିକାରୀ ଭାବରେ ଜଣାଶୁଣା ।ସେ ମହାତ୍ମା ଗାନ୍ଧୀଙ୍କ ନୀତିର ଜଣେ ଦୃଢ଼ ଆନୁଗତ ଥିଲେ ।

ପ୍ରାରମ୍ଭିକ ଜୀବନ 
୧୮୯୯ ମସିହାର ଜୁନ ୧୮ ତାରିଖରେ ମଧ୍ୟ ପ୍ରଦେଶର ବାଇତୁଲଠାରେ ସେ ଜନ୍ମଗ୍ରହଣ କରିଥିଲେ । ସେ ଇନ୍ଦୋର ଖ୍ରୀଷ୍ଟିଆନ କଲେଜରେ ଅଧ୍ୟୟନ କରିଥିଲେ ଏବଂ ପରେ ନାଗପୁରର ମୋରିସ୍ କଲେଜରେ ଅଧ୍ୟୟନ କରିଥିଲେ । ସେ ପ୍ରାୟ ଏକ ବର୍ଷ ଧରି ଆଦି ଶଙ୍କରାଚାର୍ଯ୍ୟଙ୍କଦ୍ୱାରା ଆରମ୍ଭ କରାଯାଇଥିବା ଅଦୈତ ବେଦାନ୍ତ ଅଧ୍ୟୟନ କରିଥିଲେ ।

ସ୍ୱାଧୀନତା ସଂଗ୍ରାମରେ ଅବଦାନ 
ମହାତ୍ମା ଗାନ୍ଧୀଙ୍କ ଆଦର୍ଶରେ ଅନୁପ୍ରାଣିତ ହୋଇ ସେ ଭାରତୀୟ ସ୍ୱାଧୀନତା ସଂଗ୍ରାମରେ ଯୋଗ ଦେଇଥିଲେ ଏବଂ ସ୍ୱାଧୀନତା ଆନ୍ଦୋଳରେ ଯୋଗ ଦେବା ପାଇଁ ସେ ତାଙ୍କର ପାଠପଢ଼ା ଅଧାରୁ ଛାଡ଼ିଥିଲେ ।

ମୃତ୍ୟୁ 
୧୯୮୫ ମସିହାର ଡିସେମ୍ବର ୧ ତାରିଖରେ ୱାର୍ଦ୍ଧାଠାରେ ତାଙ୍କର ମୃତ୍ୟୁ ହୋଇଥିଲା ।

ଆଧାର 

୧୮୯୯ ଜନ୍ମ
୧୯୮୫ ମୃତ୍ୟୁ
ଗାନ୍ଧୀବାଦୀ
ଭାରତର ସ୍ୱାଧୀନତା ସଂଗ୍ରାମୀ
ତାଳଚେର  ତାପଜ  ବିଦ୍ୟୁତ  କେନ୍ଦ୍ର ବା ତାଳଚେର ଥର୍ମାଲ୍‍ ଓଡ଼ିଶାରେ ବର୍ତ୍ତମାନ ଚାଲୁଥିବା ତାପଜ ବିଦ୍ୟୁତ  କେନ୍ଦ୍ର ମାନଂକ ଭିତରେ ସର୍ବ ପୁରାତନ ତାପଜ ବିଦ୍ୟୁତ  କେନ୍ଦ୍ର ଅଟେ ।  ଏହା ଭାରତ ସର୍ବ ବୃହତ ବିଦ୍ୟୁତ୍ ତଥା ମହାରତ୍ନ କମ୍ପାନୀ "ଏନ୍‍‍‍ଟିପିସି"ର ଏକ ଅଂଶ ଅଟେ  । ଅନୁଗୋଳ ଜିଲ୍ଲା  ତାଳଚେର ନିକଟରେ ଏହା ଅବସ୍ଥିତ ।

ଇତିହାସ 
୧୯୬୪ ମସିହା ଜାନୁଯାରୀ ୫ ତାରିଖରେ ଭାରତର ତତ୍କାଳୀନ ପ୍ରଧାନମନ୍ତ୍ରୀ ଜବାହରଲାଲ ନେହେରୁ ଏହାର ଶିଳାନ୍ୟାସ କରିଥିଲେ ଏବଂ ୭ ଫେବୃୟାରୀ ୧୯୬୮ ମସିହାରେ ପ୍ରଧାନ ମନ୍ତ୍ରୀ ଇନ୍ଦିରା ଗାନ୍ଧୀଙ୍କଦ୍ୱାରା ଏହାର ପ୍ରଥମ ୟୁନିଟ୍ ସିଙ୍କ୍ରୋନାଇଜେସନ୍ ବା ବିଦ୍ୟୁତ୍  ଉତ୍ପାଦନକ୍ଷମ ହୋଇଥିଲା । ସେତେବେଳେ ଏହା ଓଡ଼ିଶା ରାଜ୍ୟ ବିଦ୍ୟୁତ ବୋର୍ଡ ଅଧୀନରେ ଥିଲା । ସେତେବେଳେ ଏହା ଓଡ଼ିଶା ରାଜ୍ୟ ବିଦ୍ୟୁତ ବୋର୍ଡ ଅଧୀନରେ ଥିଲା । ପରେ ପରେ ଏହି ବିଦ୍ୟୁତ କେଂଦ୍ରରେ ଆଉ ପାଂଚଟି ୟୁନିଟ୍ ଯୋଡି ହୋଇଥିଲା ।

୧୯୯୫ ମସିହା ଜୁନ ୩ ତାରିଖରେ ଓଡ଼ିଶା ସରକାର ଏହି ବିଦ୍ୟୁତ କେଂଦ୍ରକୁ ଭାରତ ସରକାରଙ୍କ ଉପକ୍ରମ ଏନ୍‍‍ଟିପିସିକୁ ହସ୍ତାନ୍ତର କରିଦେଇଥିଲେ  |

ବିଦ୍ୟୁତ୍  ଉତ୍ପାଦନ କ୍ଷମତା
 ଏହି ତାପଜ ବିଦ୍ୟୁତ କେନ୍ଦ୍ରର କ୍ଷମତା ୪୬୦ ମେଗାଓ୍ବାଟ । ଏଥିରେ  ୬ଟି ୟୁନିଟ ରହିଛି ।ggg

ଆଧାର

ଅନୁଗୋଳ ଜିଲ୍ଲା
ଲଣ୍ଡନ ଇଂଲଣ୍ଡର ଓ ୟୁନାଇଟେଡ କିଙ୍ଗଡମର ରାଜଧାନୀ ଅଟେ । ୨୦୧୨ରେ ଏଠରେ ଅଲିମ୍ପିକ କ୍ରୀଡ଼ା ଅନୁଷ୍ଠିତ ହୋଇଥିଲା ।

ଆଧାର

ବାହାର ଆଧାର 

 British Pathé Digitalised archive containing hundreds of films of 20th century London
 London in British History Online, with links to numerous authoritative online sources
 VisitLondon.com – Official London site
 Museum of London Group Portal – Home
 Transport for London (TfL) – city transport authority
 Map of Early Modern London Historical Map & Encyclopaedia of Shakespeare's London. Scholarly
 London.gov.uk – Official site for the government of London by the Greater London Authority covering the Office of Mayor of London and the London Assembly
 
 

ଇଉରୋପୀୟ ସହର
ଅପର୍ଣ୍ଣା ମହାନ୍ତି (ଜନ୍ମ: ୧୬ ଡିସେମ୍ବର ୧୯୫୨) ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ କବି । "ଝିଅ ପାଇଁ ଝରକାଟିଏ" କବିତା ସଙ୍କଳନ ପାଇଁ ସେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ । ଓଡ଼ିଆ ଅଧ୍ୟାପିକା ଭାବରେ କାର୍ଯ୍ୟ କରି, ସେ ସେବାନିବୃତ ହୋଇସାରିଛନ୍ତି । ସେ କେନ୍ଦ୍ର ସାହିତ୍ୟ ଏକାଡେମୀର ଉପଦେଷ୍ଟା ଭାବେ ମଧ୍ୟ କାର୍ଯ୍ୟ କରିଛନ୍ତି । କୋରାପୁଟ ସାହିତ୍ୟ ଉତ୍ସବ ୨୦୧୮ ଅବସରରେ ସେ କୋରାପୁଟ ସାହିତ୍ୟ ସମ୍ମାନ ଗ୍ରହଣ କରିଛନ୍ତି।

ରଚନାବଳୀ

କବିତା 
 ଅବ୍ୟକ୍ତ ଆତ୍ମୀୟତା - ୧୯୯୧
 ଅସତୀ - ୧୯୯୩
 ନିଶବ୍ଦରେ - ୧୯୯୪
 ଅତିଥି - ୧୯୯୭
 ଝିଅ ପାଇଁ ଝରକାଟିଏ
 ତୀର୍ଥ ଯାତ୍ରା

ଆଲୋଚନା 
 ଓଡ଼ିଆ ଉପନ୍ୟାସରେ ନାରୀ
 ଅନ୍ତରଙ୍ଗ ଆଲୋଚନା

ଅନୁବାଦ 
 ପୋଖରାଜ (ଗୁଲଜାରଙ୍କ ମୁଳ ପୁସ୍ତକର ଓଡ଼ିଆ ଅନୁବାଦ)
 ଆଉ କେହି ନୁହେଁ (କୁଅଁର ନାରାୟଣଙ୍କ ପୁସ୍ତକର ଓଡ଼ିଆ ଅନୁବାଦ)

ସମ୍ମାନ ଓ ପୁରସ୍କାର 
 ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର,୨୦୦୭ (ଝିଅ ପାଇଁ ଝରକାଟିଏ ପାଇଁ)
 ଝଙ୍କାର ପୁରସ୍କାର (କବିତା), ୨୦୦୯(ପ୍ରଜାତନ୍ତ୍ର ପ୍ରଚାର ସମିତି ପ୍ରଦତ୍ତ)
 ଭାନୁଜୀ ରାଓ ସ୍ମାରକୀ ପୁରସ୍କାର - ୨୦୧୯(ଗଙ୍ଗାଧର ରଥ ଫାଉଣ୍ଡେସନଦ୍ୱାରା ପ୍ରଦତ୍ତ)
 କୋରାପୁଟ ସାହିତ୍ୟ ସମ୍ମାନ (କବିତା) ୨୦୧୮
 ଗୋକର୍ଣ୍ଣିକା ସମ୍ମାନ - ୧୯୯୩
 ପ୍ରଜାତନ୍ତ୍ର ପୁରସ୍କାର - ୧୯୯୪
 ବସନ୍ତ ମୁଦୁଲି ସ୍ମୃତି ସମ୍ମାନ - ୧୯୯୪
 ଅଭିନନ୍ଦନ ସମ୍ମାନ
 ସ୍ୱାଗତିକା ସମ୍ମାନ
 ବୋଇତ ବନ୍ଦାଣ ସମିତି ସମ୍ମାନ

ଆଧାର 

୧୯୫୨ ଜନ୍ମ
ଜୀବିତ ବ୍ୟକ୍ତି
ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଝଙ୍କାର ପୁରସ୍କାର ସମ୍ମାନିତ
କେନ୍ଦ୍ରାପଡ଼ା ଜିଲ୍ଲାର ଲୋକ
ଓଡ଼ିଆ କବି
ବସନ୍ତ ମୁଦୁଲି କବିତା ପୁରସ୍କାର ସମ୍ମାନିତ
ଅସୀତ ପତି (ଜନ୍ମ: ୫ ମଇ ୧୯୬୦) ଜଣେ ଓଡ଼ିଆ କଥାଚିତ୍ର ଅଭିନେତା, ପ୍ରଯୋଜକ, ଲେଖକ ଓ ନିର୍ଦ୍ଦେଶକ । ସେ ଓଡ଼ିଆ କଥାଚିତ୍ର ଚିହ୍ନା ଅଚିହ୍ନା ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ଓଡ଼ିଆ କଥାଚିତ୍ର ଜଗତରେ କିଛି ଚଳଚ୍ଚିତ୍ରର ପ୍ରଯୋଜନା କରିଥିଲେ, ନିର୍ଦ୍ଦେଶନା ଦେଇଥିଲେ ଏବଂ ଚିତ୍ରନାଟ୍ୟ ତ‌ଥା କାହାଣୀ ରଚନା କରିଥିଲେ । ଅସୀତ ଓଡ଼ିଆ କଥାଚିତ୍ର ଜଗତରେ ପାର୍ଶ୍ୱ ଅଭିନେତା ଓ ଖଳନାୟକ ଭୂମିକାରେ ଅଧିକାଂଶ ଚଳଚ୍ଚିତ୍ରରେ ଅଭିନୟ କରନ୍ତି । କଥାଚିତ୍ର ଦୁନିଆ ବ୍ୟତୀତ ଅସୀତ ଓଡ଼ିଶାର ରାଜନୀତିରେ ମଧ୍ୟ ସକ୍ରିୟ ଅଛନ୍ତି । ସେ ୨୦୧୭ ମସିହାରେ ବିଜୁ ଜନତା ଦଳରେ ଯୋଗ ଦେଇଥିଲେ ।

ଅଭିନୟ ଜୀବନ
ଅସୀତ ପତି ଓଡ଼ିଆ କଥାଚିତ୍ର ଜଗତରେ ୧୯୭୯ ମସିହାରେ ଚିହ୍ନା ଅଚିହ୍ନା କଥାଚିତ୍ର ଜରିଆରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ମାନିନୀ, ଟିକେ ହସ ଟିକେ ଲୁହ, ରାମ ରହିମ, ଜୀବନ ସଙ୍ଗୀତ, ଜଗା ହାତରେ ପଘା, ସତ କେବେ ଲୁଚି ରହେନା, ହାକିମ ବାବୁ, ଏଇ ଆମ ସଂସାର, ଯୋ'ର ଯାର ମୁଲକ ତା'ର, ଜୟଦେବ, ଚକାଆଖି ସବୁ ଦେଖୁଛି ଆଦି ଚଳଚ୍ଚିତ୍ରରେ ଅଭିନୟ କରିଥିଲେ । ଏଯାବତ ସେ ୪୦ରୁ ଅଧିକ ଚଳଚ୍ଚିତ୍ରରେ ପାର୍ଶ୍ୱ ଅଭିନେତା ତ‌ଥା ଖଳନାୟକ ଭୂମିକାରେ ଅଭିନୟ କରିସାରିଲେଣି । 

ଅସୀତ ଓଡ଼ିଆ କଥାଚିତ୍ରରେ ଅଭିନୟ ବ୍ୟତୀତ ମାଆ କାନ୍ଦେ ଆଜି ପୁଅଟେ ପାଇଁ, କଥା ରହିଗଲା କାଳ କାଳକୁ, ଗୋପରେ ବଢ଼ୁଛି କଳା କହ୍ନେଇ, ରିଭେଞ୍ଜ ଆଦି ଓଡ଼ିଆ କଥାଚିତ୍ରର ପ୍ରଯୋଜନା କରିଥିଲେ । ଏଥିସ‌ହିତ ସେ ମାଆ କାନ୍ଦେ ଆଜି ପୁଅଟେ ପାଇଁ, କଥା ରହିଗଲା କାଳ କାଳକୁ ଆଦି ଚଳଚ୍ଚିତ୍ରର ନିର୍ଦ୍ଦେଶନା ଦେଇଥିଲେ । ସେ କଥା ରହିଗଲା କାଳ କାଳକୁ ଚଳଚ୍ଚିତ୍ରର କାହାଣୀ ମଧ୍ୟ ରଚନା କରିଥିଲେ ।

ରାଜନୀତି
ଅସୀତ ପତି ବିଜୁ ପଟ୍ଟନାୟକଙ୍କ ସମୟରେ ଉତ୍କଳ କଂଗ୍ରେସର ଜଣେ କର୍ମକର୍ତ୍ତା ଭାବରେ କାର୍ଯ୍ୟ କରିଥିଲେ, ଫଳରେ ବିଜୁ ପଟ୍ଟନାୟକ ତାଙ୍କ ଉପରେ ଖୁସି ହୋଇ ତାଙ୍କୁ ପାରାଦ୍ୱୀପ ବନ୍ଦରରେ ଏକ ଚାକିରୀ ଦେଇଥିଲେ ।

ଏହାପରେ ସେ ୨୦୧୭ ମସିହାରେ ବିଜୁ ଜନତା ଦଳରେ ଯୋଗ ଦେଇଥିଲେ । ବିଜୁ ଜନତା ଦଳର ପ୍ରତିଷ୍ଠାତା ନବୀନ ପଟ୍ଟନାୟକଙ୍କ ଉପସ୍ଥିତିରେ ଅସୀତ ପତି ନବୀନ ନିବାସରେ ବିଜୁ ଜନତା ଦଳରେ ଅଭିନେତା ଉତ୍ତମ ମହାନ୍ତିଙ୍କ ସ‌ହ ଯୋଗ ଦେଇଥିଲେ ।

ଅଭିନୀତ କଥାଚିତ୍ର
 ଚିହ୍ନା ଅଚିହ୍ନା (୧୯୭୯)
 ମାନିନୀ (୧୯୭୯)
 ଟିକେ ହସ ଟିକେ ଲୁହ (୧୯୮୧)
 ରାମ ରହିମ (୧୯୮୩)
 ଜୀବନ ସଙ୍ଗମ (୧୯୮୪)
 ଜଗା ହାତରେ ପଘା (୧୯୮୫)
 ସତ କେବେ ଲୁଚି ରହେନା (୧୯୮୫)
 ଶଙ୍ଖା ସିନ୍ଦୂର (୧୯୮୫)
 ହାକିମ ବାବୁ (୧୯୮୫)
 ଯୋର ଯା'ର ମୂଲକ ତା'ର (୧୯୮୬)
 ଏଇ ଆମ ସଂସାର (୧୯୮୬)
 ଜୟଦେବ (୧୯୮୭)
 ଚକା ଆଖି ସବୁ ଦେଖୁଛି (୧୯୮୭)
 ପୁଅ ମୋର କଳା ଠାକୁର (୧୯୮୮)
 ବଡ଼ ଭାଉଜ (୧୯୮୮)
 ଥିଲି ଝିଅ ହେଲି ବୋହୂ (୧୯୮୮)
 କୁରୁକ୍ଷେତ୍ର (୧୯୮୮)
 ପଞ୍ଚୁ ପାଣ୍ଡବ (୧୯୮୯)
 ପ୍ରତିଶୋଧ ଅପରାଧ ନୁହେଁ (୧୯୮୯)
 ରଜନୀ ଗନ୍ଧା (୧୯୮୯)
 ଦଇବ ଦଉଡ଼ି (୧୯୯୦)
 ହିସାବ କରିବ କାଳିଆ (୧୯୯୦)
 ବସ୍ତ୍ର ହରଣ (୧୯୯୧)
 କି ହେବ ଶୁଆ ପୋଷିଲେ (୧୯୯୧)
 ଦାଦାଗିରି (୧୯୯୩)
 ଗୋପରେ ବଢୁଚି କଳାକହ୍ନେଇ (୧୯୯୪)
 ରଖିଲେ ଶିବ ମାରିବ କିଏ (୧୯୯୪)
 ଜୀବନ ଧାରା (୧୯୯୫)
 ମୋ ମନ ଖାଲି ତୋରି ପାଇଁ (୧୯୯୫)
 କାହ୍ନା (୧୯୯୭)
 ରାକ୍ଷୀ ଭିଜିଗଲା ଆଖି ଲୁହରେ (୧୯୯୯)
 ପୁଅ ଭାଙ୍ଗିଦେଲା ସୁନା ସଂସାର (୧୯୯୯)
 କଥା ରହିଗଲା କାଳ କାଳକୁ (୧୯୯୯)
 ମୋ କୋଳ ତୋ ଝୁଲଣା (୨୦୦୧)
 ମାତୃଶକ୍ତି (୨୦୦୩)
 ଅଗ୍ନି ପରୀକ୍ଷା (୨୦୦୫)
 ରାକ୍ଷୀ ବାନ୍ଧିଲି ମୋ ରଖିବ ମାନ
 ଏଇ ମିଳନ ଯୁଗ ଯୁଗର (୨୦୧୦)
 ମୋଷ୍ଟ ୱାଣ୍ଟେଡ଼ (୨୦୧୧)
 ଟଙ୍କା ତତେ ସଲାମ (୨୦୧୩)
 ତମେ ଥିଲେ ସାଥିରେ (୨୦୧୪)
 ଦୀପାଞ୍ଜଳି (୨୦୧୪)
 ଜଗା ହାତରେ ପଘା (୨୦୧୫)
 କଳ୍କୀ (୨୦୧୫)
 ଗଳ୍ପ ନୁହେଁ ଅଳ୍ପ ଦିନର (୨୦୧୫)
 ଲଭ୍ ଷ୍ଟେସନ (୨୦୧୬)
 ଝିଅଟା ବିଗିଡ଼ିଗଲା (୨୦୧୬)
 ତୋର ଦିନେକୁ ମୋର ଦିନେ (୨୦୧୬)
 ରିଭେଞ୍ଜ (୨୦୧୬)

ଆଧାର

ବାହାର ଆଧାର
 
 

ଓଡ଼ିଆ ଲୋକ
ଓଡ଼ିଆ କଥାଚିତ୍ର ଅଭିନେତା
ମତଦାତା ସତ୍ୟାପିତ କାଗଜ ଜାଞ୍ଚ ଚିହ୍ନ (ଇଂରାଜୀ: Voter verifiable paper audit trail (VVPAT) or verifiable paper record (VPR)) ହେଉଛି ମତଦାତାମାନଙ୍କୁ ବ୍ୟାଲଟ ବିହୀନ ନିର୍ବାଚନୀ ପ୍ରକ୍ରିୟାରେ ଏକ ପ୍ରତିକ୍ରିୟା ଦେବାର ବ୍ୟବସ୍ଥା । ଏହାଦ୍ୱାରା ମତଦାତାମାନେ ସେମାନଙ୍କର ମତ ବା ଭୋଟ ଠିକ ଭାବରେ ସଂଗୃହିତ ହେଲା ବୋଲି ନିଶ୍ଚିତ ହୋଇଯାଆନ୍ତି । ଏଥିରୁ ଭୋଟିଂ ମେସିନରେ ଯଦି କିଛି ତ୍ରୁଟି ଥାଏ ତତକ୍ଷଣାତ ଜଣାପଡ଼ିଯାଇଥାଏ । ଏହି କାଗଜରେ ମତଦାତା ଭୋଟ ଦେଇଥିବା ପ୍ରାଥୀଙ୍କର ନାମ ଏବଂ ଚିହ୍ନ ରହିଥାଏ ।

ଇଭିଏମ ମେସିନଦ୍ୱାରା ଭୋଟ ଗଣନା ସମୟରେ ପ୍ରତି ନିର୍ବାଚନ ମଣ୍ଡଳୀର ୫ଟି ବୁଥରେ ଏହି କାଗଜ ଗଣନା କରିବାକୁ ସୁପ୍ରିମକୋର୍ଟ ନିର୍ବାଚନ କମିଶନକୁ ଆଦେଶ ଦେଇଥିଲେ ।

ଆଧାର 

ନିର୍ବାଚନ ବ୍ୟବସ୍ଥା
ଭାରତର ନିର୍ବାଚନ
ରୁଦ୍ର ପାଣିଗ୍ରାହୀ, ଜଣେ ଓଡ଼ିଆ କଥାଚିତ୍ର ଅଭିନେତା । ସେ ୨୦୧୧ ମସିହାରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ୨୦୧୧ ମସିହାରେ ସେ ନାରାୟଣ ଘଡ଼େଇଙ୍କ ନିର୍ଦ୍ଦେଶିତ ଓଡ଼ିଆ କଥାଚିତ୍ର ମନେ ରହିବ ଏ ପ୍ରେମ କାହାଣୀ ଜରିଆରେ ସେ ଓଡ଼ିଆ କଥାଚିତ୍ର ଜଗତରେ ପ୍ରବେଶ କରିଥିଲେ । ରୁଦ୍ର ୨୦୧୭ ମସିହାରେ ତରଙ୍ଗ ଟିଭିରେ ପ୍ରସାରିତ କାର୍ଯ୍ୟକ୍ରମ ଜୀନାର ଜୀବନସାଥୀରେ ଭାଗନେଇଥିଲେ ଏବଂ ଜୀନାଙ୍କୁ ବିବାହ କରିଥିଲେ ।

ଅଭିନୟ ଜୀବନ
ରୁଦ୍ର ୨୦୧୧ ମସିହାରେ ଓଡ଼ିଆ କଥାଚିତ୍ର ମନେ ରହିବ ଏ ପ୍ରେମ କାହାଣୀ ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହି କଥାଚିତ୍ରଟିରେ ରୁଦ୍ରଙ୍କ ସ‌ହ ନାୟିକା ଭାବରେ ଅଭିନୟ କରିଥିଲେ ରୂପାଲି । ଏହପରେ ସେ ୨୦୧୪ରେ ଗଳ୍ପ ନୁହେଁ ଅଳ୍ପ ଦିନର, ୨୦୧୫ରେ ଆପନା ହାଥ ଜଗନ୍ନାଥ, ୨୦୧୬ରେ ଝିଅଟା ବିଗିଡ଼ିଗଲା ଆଦି ଚଳଚ୍ଚିତ୍ରରେ ଅଭିନୟ କରିଥିଲେ । ୨୦୧୮ ମସିହାରେ ତାଙ୍କ ଅଭିନୀତ ପ୍ରେମୀ ଦିୱାନା ମୁକ୍ତିଲାଭ କରିଥିଲା ।

ଅଭିନୀତ କଥାଚିତ୍ର

ରାଜନୈତିକ ଜୀବନ 
୨୦୨୩ ମସିହାର ମାର୍ଚ୍ଚ ମାସରେ ରୁଦ୍ର ଓ ତାଙ୍କ ପତ୍ନୀ ଜୀନା ସାମଲ ଭାରତୀୟ ଜନତା ପାର୍ଟିରେ ଯୋଗ ଦେଇଥିଲେ ।

ଆଧାର

ବାହାର ଆଧାର
 

ଜୀବିତ ବ୍ୟକ୍ତି
ଓଡ଼ିଆ ଲୋକ
ଓଡ଼ିଆ କଥାଚିତ୍ର ଅଭିନେତା
ସମ୍ପତି , In Hindu mythology, Sampati (Sanskrit: सम्पाति Sampāti, Indonesian: Sempati, Thai: Sampathi, Tamil: Campati, Malay: Dasampani) ହିନ୍ଦୁ ମହାପୁରାଣ ରାମାୟଣର ଜଣେ ଚରିତ୍ର । ସେ ସୀତାକୁ ଉଦ୍ଧାର କରିବାକୁ ରାବଣ ସହ ଯୁଦ୍ଧ କରି ନିହତ ହୋଇଥିବା " ଜଟାୟୁ "ଙ୍କ ଭାଇ ଥିଲେ ଓ ଅରୁଣଙ୍କ ପୁତ୍ର ଥିଲେ ।

ସମ୍ପତିଙ୍କ ପକ୍ଷ ହରଣ 
ଜଟାୟୁ  ଓ ସମ୍ପତ୍ତି ପିଲା ଦିନରେ ଉଡିବା ଅଭ୍ଯାସ କଳା ବେଳେ କିଏ ବେଶୀ ଉପରକୁ ଉଡି ପାରିବ ତାର ପ୍ରତିଯୋଗିତା ହଉଥିଲା । ଥରେ ଜଟାୟୁ ଏତେ ଉପରକୁ ଉଡିଗଲେ ଯେ ସୂର୍ଯ୍ୟଙ୍କ ପ୍ରଖର କିରଣରେ ତାଙ୍କ ଦେହ ଜଳି ଯିବାର ଭୟ ହେଲା । ସମ୍ପତ୍ତି ତାଙ୍କ ଉପରକୁ ଯାଇ ତାଙ୍କ ପକ୍ଷଦ୍ୱାରା ଜଟାୟୁଙ୍କୁ ସୂର୍ଯ୍ୟ କିରଣରୁ ବଞ୍ଚେଇଲେ । କିନ୍ତୁ ସେଥିଯୋଗୁ ତାଙ୍କ ନିଜ ପକ୍ଷ ସବୁଦିନ ପାଇଁ ନଷ୍ଟ ହେଇଥିଲା ।

ରାମାୟଣରେ ସମ୍ପତି 
 ରାବଣ ଅରଣ୍ୟ କୁଟୀରରୁ ସୀତାଙ୍କ ହରଣ କରି ନେବାପରେ ଜଟାୟୁ ପ୍ରଥମେ ତାହା ଦେଖି ରାବଣ ସହ ଯୁଦ୍ଧ କରିଥିଲେ ।ତେବେ ରବଣଦ୍ୱାରା ପରାଜିତ ହେଇ ଗଭୀର ଆହତ ଅବସ୍ଥାରେ ପଡି ରହିଉଲେ । ଅଙ୍ଗଦ ଓ ଜମ୍ବବାନ ସିତାଙ୍କୁ ଖୋଜି ଆସିଲା ବେଳେ ସମ୍ପତ୍ତି ତାଙ୍କୁ ହେଟିଥିଲେ ଓ ତାଙ୍କଠାରୁ ସୀତାଙ୍କୁ ରାବଣ ଦକ୍ଷିଣ ଆଡକୁ ନେଇଥିବା ଜାଣିଥିଲେ ।  

ବିଶ୍ୱାସ କରାଯାଏ ଯେ ମଧ୍ୟ ପ୍ରଦେଶର ସତନା ଜିଲ୍ଲା ଅଞ୍ଚଳରେ  ଥିବା ଗୃଦ୍ଧରାଜ ପାରଣତ ସମ୍ପତ୍ତିଙ୍କ ଜନ୍ମସ୍ଥାନ ଥିଲା । .

ଆଧାର 

ରାମାୟଣର ଚରିତ୍ର
ଭଗବାନ ପ୍ରତିହାରୀ (୧୧ ମଇ ୧୯୧୭ - ୧୮ ଅକ୍ଟୋବର ୨୦୧୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପୁରୀ ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

ଜନ୍ମ, ପରିବାର ଓ ଶିକ୍ଷା 
ଭଗବାନ ପ୍ରତିହାରୀ ୧୯୧୭ ମସିହାର ମଇ ମାସ ୧୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନରସିଂହ ପ୍ରତିହାରୀ ଓ ପତ୍ନୀଙ୍କ ନାମ କୃଷ୍ଣା ପ୍ରିୟା ପ୍ରତିହାରୀ ।

ରାଜନୈତିକ ଜୀବନ 
ଭଗବାନ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

ମୃତ୍ୟୁ 
ଭଗବାନ ୨୦୧୦ ମସିହାର ଅକ୍ଟୋବର ୧୮ ତାରିଖରେ ୮୪ ବର୍ଷ ବୟସରେ ମୃତ୍ୟୁବରଣ କରିଥିଲେ ।

ଆଧାର 

୧୯୧୭ ଜନ୍ମ
୨୦୧୦ ମୃତ୍ୟୁ
ଓଡ଼ିଆ ଲୋକ
ପୁରୀ ଜିଲ୍ଲାର ଲୋକ
୩ୟ ଓଡ଼ିଶା ବିଧାନ ସଭାର ସଭ୍ୟ
ସାବିତ୍ରୀ ୧୯୯୫ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ବାସୁଦେବ ତ୍ରିପାଠୀ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଓ କାହାଣୀ ରଚନା କରିଥିଲେ । ଏହି କଥାଚିତ୍ରଟିର ସଂଳାପ ରଚନା କରିଥିଲେ ନିଜମ । ନିର୍ଦ୍ଦେଶକ ଜିତେନ୍ଦ୍ର ମହାପାତ୍ର ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ଶ୍ରୀତମ ଦାସ ଏହି କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ମିହିର ଦାସ, ବିଜୟ ମହାନ୍ତି, ରୁନୁ ପରିଜା, ଅନିସା ଦାସ, ଅରବିନ୍ଦ, ଅଞ୍ଜନା ମମତାଜ, ରମେଶ ପାଳ, ହର ପଟ୍ଟନାୟକ, ସୌମେନ ପୂଜାରୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ 
 ଶ୍ରୀତମ ଦାସ
 ମିହିର ଦାସ
 ବିଜୟ ମହାନ୍ତି
 ରୁନୁ ପରିଜା
 ଅନିସା ଦାସ 
 ଅରବିନ୍ଦ
 ଅଞ୍ଜନା ମମତାଜ
 ରମେଶ ପାଳ
 ହର ପଟ୍ଟନାୟକ 
 ସୌମେନ ପୂଜାରୀ

ଗୀତ ଓ ସଙ୍ଗୀତ 
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶିବୁ ଜେନା । ଗୀତିକାର ନିଜାମ ଏହି କଥାଚିତ୍ରଟିର ଗୀତ ରଚନା କରିଥିଲେ ।

ଗୀତ

ଆଧାର

ବାହାର ଆଧାର 
 

୧୯୯୫ର ଓଡ଼ିଆ କଥାଚିତ୍ର
ଓଡ଼ିଆ ସିନେମା ଜଗତରେ ୨୦୦୦ରେ ତିଆରି ହୋଇଥିବା ଓଡ଼ିଆ କଥାଚିତ୍ର ।

'୨୦୦୦'ମସିହାର ଓଡ଼ିଆକଥାଚିତ୍ର ତାଲିକା

ଆଧାର 

୨୦୦୦
୨୦୦୦ର ଚଳଚ୍ଚିତ୍ର
୨୦୦୦ରେ ଭାରତ
୨୦୦୦ରେ ଓଡ଼ିଶା
ସେରାଙ୍ଗ   ଓଡ଼ିଶାର  ଗଜପତି ଜିଲ୍ଲାର ଗୁମ୍ମା ତହସିଲ ଏକ ସହର ।

ଭୂଗୋଳ
ଏହା ଜିଲ୍ଲା ମୁଖ୍ୟାଳୟ ପାରଳାଖେମୁଣ୍ଡିଠାରୁ ମାତ୍ର ୩୩ କି.ମି. ଦୂରରେ ଅବସ୍ଥିତ ।

ଜନସଂଖ୍ୟା ଓ ସାକ୍ଷରତା 
୨୦୧୧ ମସିହାର ଭାରତୀୟ ଜନଗଣନା ଅନୁସାରେ, ସହରର ମୋଟ ଜନସଂଖ୍ୟା ୨୪୧୫ ଅଟେ । ତନ୍ମଧ୍ୟରୁ ପୁରୁଷ ୧୨୪୮ ଏବଂ ମହିଳା ୧୧୬୭ ।  ସେଥି ମଧ୍ୟରୁ ୫୦.୫୯% ଜଣ ପରୁଷ ହୋଇଥିବା ବେଳେ ୪୯.୪୧% ଜଣ ନାରୀ ଅଟନ୍ତି । ସହରର ସାକ୍ଷରତା ହାର ୭୮.୪୯% ଅଟେ । ୨୯୦ ଜଣ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି ।

ଭାଷା 
ଓଡ଼ିଆ ସେରାଙ୍ଗର ସରକାରୀ ଭାଷା  ଅଟେ । ତେବେ ତେଲୁଗୁ ଏବଂ ହିନ୍ଦୀ ଭାଷା ମଧ୍ୟ ଏଠାରେ ବ୍ୟବହାର ଦୁଏ ।

ଆଧାର 

ଗଜପତି ଜିଲ୍ଲା
ଗଜପତି ଜିଲ୍ଲାର ଗାଆଁ ଓ ସହର
ବଳିଦାନ, ୧୯୭୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହା ପ୍ରଶାନ୍ତ ନନ୍ଦଙ୍କ ନିର୍ଦ୍ଦେଶନାରେ ନିର୍ମିତ ହେଇଥିଲା ।

ଅଭିନୟରେ 
ଓଡ଼ିଆ କଥାଚିତ୍ର ‘ବଳିଦାନ’ରେ ଅଭିନୟ କରିଥିବା ପ୍ରମୁଖ କଳାକାର ହେଲେ:
 ପ୍ରଶାନ୍ତ ନନ୍ଦ
 ଅଜିତ ଦାସ
 ହେମନ୍ତ ଦାସ
 ସୁଜାତା ଆନନ୍ଦ
 ମହମ୍ମଦ ମହସୀନ
 ମହାଶ୍ୱେତା ରାୟ
 ଜୟୀରାମ ସାମଲ
 ଦୁଃଖୀରାମ ସ୍ୱାଇଁ
 ମମତା ଶଙ୍କର
 ପୀର ମିଶ୍ର

ଆଧାର

ଅଧିକ ତଥ୍ୟ 
 

୧୯୭୮ର ଓଡ଼ିଆ କଥାଚିତ୍ର
କଥାଚିତ୍ର ପ୍ରକଳ୍ପରେ ଉନ୍ନତ ହେବାକୁ ଥିବା ପ୍ରସଙ୍ଗ
ସୂର୍ଯ୍ୟମଣି ବୈଦ୍ୟ (ଜନ୍ମ: ୨୨ ଜୁନ ୧୯୮୮) ଜଣେ ଓଡ଼ିଆ ରାଜନୀତିଜ୍ଞା । ସୂର୍ଯ୍ୟମଣି ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଖଲ୍ଲିକୋଟ ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

ଜନ୍ମ, ପରିବାର ଓ ଶିକ୍ଷା 
ସୂର୍ଯ୍ୟମଣି ବୈଦ୍ୟ ୧୯୮୮ ମସିହାର ଜୁନ ମାସ ୨୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନିରଞ୍ଜନ ବୈଦ୍ୟ ଏବଂ ପତିଙ୍କ ନାମ ଦୈତାରୀ ବେହେରା । ସୂର୍ଯ୍ୟମଣିଙ୍କର ଶିକ୍ଷାଗତ ଯୋଗ୍ୟତା ମାଟ୍ରିକ୍ ।

ରାଜନୈତିକ ଜୀବନ 
ସୂର୍ଯ୍ୟମଣି ବୈଦ୍ୟ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ବର୍ତ୍ତମାନ କାର୍ଯ୍ୟ କରୁଛନ୍ତି ।

୨୦୧୯ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସୂର୍ଯ୍ୟମଣି ବୈଦ୍ୟ ବିଜୁ ଜନତା ଦଳର ପ୍ରାର୍ଥୀ ଭାବରେ ଖଲ୍ଲିକୋଟ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୨୦୧୯ ମସିହାରୁ ଏବେଯାଏଁ କାର୍ଯ୍ୟ କରି ଆସୁଛନ୍ତି ।

ଆଧାର 

୧୯୮୮ ଜନ୍ମ
ଜୀବିତ ବ୍ୟକ୍ତି
ଓଡ଼ିଆ ଲୋକ
ଗଞ୍ଜାମ ଜିଲ୍ଲାର ଲୋକ
୧୬ଶ ଓଡ଼ିଶା ବିଧାନ ସଭାର ସଭ୍ୟ
ଓଡ଼ିଆ ମହିଳା ରାଜନୀତିଜ୍ଞ
ବୈଷ୍ନୋଦେବୀ ମନ୍ଦିର , ରାଉରକେଲା , ଭାରତୀୟ ରାଜ୍ୟ ଓଡ଼ିଶାର ଶିଳ୍ପନଗର ରାଉରକେଲାଠାରେ ଏକ ମନ୍ଦିର । ଏହା ଜମ୍ମୁ ଓ କାଶ୍ମୀର ପ୍ରଦେଶର ତ୍ରିସୁକା ପାହାଡରେ ଥିବା ମୂଳ ବୈଷ୍ନୋଦେବୀ ମନ୍ଦିରର ଏକ ନକଲ । ରାଉରକେଲା ଇସ୍ପାତ କାରଖାନା ସମ୍ମୁଖରେ ଥିବା ଦୁର୍ଗାପୁର ପାହାଡର ଶିଖରରେ ଏହା ଅବସ୍ଥିତ । ଏହା ପାଖରେ ଭୈରବନାଥଙ୍କ ମନ୍ଦିର ଅବସ୍ଥିତ । 

ପାହାଡର ଶିଖରରେ ଅବସ୍ଥିତ ଦେବୀ ଦୂର୍ଗାଙ୍କ ମନ୍ଦିର ୨୦୦୭ରେ ଦର୍ଶକଙ୍କ ପାଇଁ ଉନ୍ମୁକ୍ତ ହେଇଥିଲା । ଦୁର୍ଗାପୂଜା ସମୟରେ ଏଠାରେ ନବରାତ୍ର ପାଳନ କରାଯାଏ ଓ ସହସ୍ରାଧିକ ଦର୍ଶକ ଉପାସନା ପାଇଁ ଆସିଥାଆନ୍ତି ।

ଆଧାର 

ହିନ୍ଦୁ ମନ୍ଦିର
ସଜନାଖଳି ବନ୍ୟ ପ୍ରାଣୀ ଅଭୟାରଣ୍ୟ,  ଭାରତୀୟ ରାଜ୍ୟ ପଶ୍ଚିମ ବଙ୍ଗର ୨୪ ପରଗଣା ଜିଲ୍ଲାର ସୁନ୍ଦରବନ ଡେଲ୍ଟା ଅଞ୍ଚଳରେ ଥିବା ଏକ ବନ୍ୟ ପ୍ରାଣୀ ଅଭୟାରଣ୍ୟ । ଏହାର ଆୟତନ ୩୬୨ ବର୍ଗ କିଲୋମିଟର । ଏହା ମୁଖ୍ଯତଃ ଆର୍ଦ୍ରଭୂମି , ସନ୍ତସନ୍ତିଆ ବୁଦା ଅରଣ୍ୟ ସହ ଘଞ୍ଚ ଅରଣ୍ୟରେ ପରିପୂର୍ଣ । ୧୯୭୬ ମସିହାରେ ଏହାକୁ ଅଭୟାରଣ୍ୟ ଭାବରେ ଘୋଷଣା କରାଯାଇଥିଲା । ଏଠାରେ ବିଭିନ୍ନ ଜାତୀୟ ପକ୍ଷୀ , ବାଘ , ଜଙ୍ଗଲି ବୋଆର , ସଂଭର , ଅଲିଭ ରିଡଲେ କଇଞ୍ଛ ଓ ବିଦେଶାଗତ ପକ୍ଷୀ ରହିଥାନ୍ତି ।

ଗ୍ୟାଲେରି

ଆଧାର 

 Sajnakhali Wildlife Sanctuary  Wild Bengal Wildlife Sanctuaries
ଘଡ଼ିଭାତ (ଖାଡ଼ିମରା ଭାତ, କଣ୍ଟଭାତ ନାମରେ ମଧ୍ୟ ଜଣା) ଏକ ଭାରତୀୟ ରନ୍ଧା ଖାଦ୍ୟ । ଏହା ପେଜଗଳା ହେଉନଥିବା ଭାତ ଓ ଏହାକୁ ଓଡ଼ିଶାର ଗାଁ ଗହଳିରେ ଆଠମାସ ବୟସରେ ଛୋଟପିଲାଙ୍କୁ ଭାତଖିଆରେ ଖୁଆ ଯାଉଥାଏ । ଏହାକୁ ତିଆରି କରିବା ପାଇଁ ଗୋଟିଏ ମାଟି ଘଡ଼ି ବା ଆଲୁମିନିଅମ ଡେକଚିରେ ଚାଉଳ, ମୁଗଜାଇ, କଦଳୀ, ଆଳୁ, ଶିମ୍ବ ଆଦି ପକାଇ ଚୁଲିର ରଡ଼ ନିଆଁରେ ବସାଇଦିଆଯାଏ । ପରେ ସେଥିରେ ଲୁଣ, ହଳଦୀ ଓ ଚିନି ଆବଶ୍ୟକ ଅନୁସାରେ ଦେଇ ସିଝାଯାଏ । ଓହ୍ଲାଇବା ଆଗରୁ ସେଥିରେ ଅଳ୍ପ କ୍ଷୀର ବା ଘିଅ ମଧ୍ୟ ମିଶାଯାଇପାରେ । ଏହି ପିଲାଙ୍କ ପାଇଁ ପୁଷ୍ଟିକର ଓ ସ୍ୱାସ୍ଥ୍ୟପ୍ରଦ ହୋଇଥାଏ ।

ଆଧାର 

ଚଳଣି
ନରେନ୍ଦ୍ର କୁମାର ମିତ୍ର ଓ ବି. ତ୍ରିଲୋଚନଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ ସିନେମା ନାରୀ  ୧୯୬୩ ମସିହାରେ ମୁକ୍ତିଲାଭ କରିଥିଲା ।

ଅଭିନୟରେ 
ଓଡ଼ିଆ ଚଳଚ୍ଚିତ୍ର ‘ନାରୀ’ରେ ଅଭିନୟ କରିଥିବା ପ୍ରମୁଖ କଳାକାର ହେଲେ:
 ଅନିମା ପେଦିନୀ
 ଅଶୋକ
 ଦୁର୍ଲଭ

ପୁରସ୍କାର 
 ୧୯୬୪ରେ ଏହି ଚଳଚ୍ଚିତ୍ର ରାଷ୍ଟ୍ରପତି ରୋପ୍ୟ ପଦକ ପୁରସ୍କାର ପାଇଥିଲା ।

ଆଧାର 

୧୯୬୩ର ଓଡ଼ିଆ କଥାଚିତ୍ର
ଜାତୀୟ ପୁରସ୍କାରପ୍ରାପ୍ତ ଓଡ଼ିଆ କଥାଚିତ୍ର